钦定古今图书集成/历象汇编/历法典/第099卷 > 朱子语类 > 池州造刻漏记 杜牧
## 钦定古今图书集成/历象汇编/历法典/第099卷 > 朱子语类 > 池州造刻漏记 杜牧

百刻，短长取于口，不取于数，天下多是也。牧太和三
年佐沈吏部江西府，暇日，公与宾史环城，见铜壶银
箭，律如古法，曰建中时嗣曹王皋命处士王易简为
之。公曰：“湖南府亦曹王命处士之所为也。”后二年，公
移镇宣城，王处士尚存。因命工就京师授其术，创置
于宣城府。牧为童时，王处士年七十，尝来牧家，精《大
演数》，与杂机巧，识地有泉，凿必涌起，韩文公多与之
游。太和四年，牧自宣城使于京师，处士年馀九十，精
神不衰。牧拜于床下，言及刻漏，因图授之。会昌五年
岁次己丑夏四月，始造于城南门楼。京兆杜牧记。